**Татарстан Республикасы Бюджет кодексына**

**үзгәрешләр кертү турында**

Татарстан Республикасы

Дәүләт Советы тарафыннан

2023 елның 13 июлендә

кабул ителде

1 статья

Татарстан Республикасы Бюджет кодексына (Татарстан Дәүләт Советы Җыелма басмасы, 2004, № 4 – 5; 2005, № 6 (II өлеш), № 10 (I өлеш), № 12 (IV өлеш); 2006, № 6 (I өлеш), № 12 (I өлеш); 2007, № 8, № 10; 2008, № 8 (III өлеш), № 10 (I өлеш); 2009, № 7 – 8 (I өлеш), № 12 (I өлеш); 2010, № 7 (II өлеш), № 12 (I өлеш); 2011, № 8 (I өлеш), № 11 (I өлеш), № 11 (II өлеш); 2012, № 11 (I өлеш); 2013, № 7, № 10, № 11 (I өлеш); 2014, № 5, № 12 (III өлеш); 2015, № 7 (I өлеш); 2016, № 3, № 6 (III өлеш), № 9 (II өлеш); Татарстан Республикасы законнар җыелмасы, 2017, № 1 (I өлеш), № 76 (I өлеш); 2018, № 22 (I өлеш), № 78 (I өлеш); 2019, № 2 (I өлеш), № 19 (I өлеш), № 79 (I өлеш); 2020, № 51 (I өлеш), № 57 (I өлеш), № 77 (I өлеш), № 94 (I өлеш); 2021, № 20 (I өлеш), № 77 (I өлеш); 2022, № 3 (I өлеш), № 34 (I өлеш), № 49 (I өлеш), № 83 (I өлеш); 2023, № 3 (I өлеш), № 20 (I өлеш) түбәндәге үзгәрешләрне кертергә:

1. 446 статьяның 7 пунктын түбәндәге редакциядә бәян итәргә:

«7. «Россия Федерациясендә гомуми юрисдикциядәге федераль судларның присяжный утырышчылары турында» 2004 елның 20 августындагы 113-ФЗ номерлы Федераль закон нигезендә Россия Федерациясендә гомуми юрисдикциядәге федераль судларның присяжный утырышчыларына кандидатлар исемлекләрен төзү (үзгәртү) буенча муниципаль берәмлекләрнең башкарма-боеру органнарына тапшырылган дәүләт вәкаләтләрен гамәлгә ашыру өчен муниципаль районнар һәм шәһәр округлары бюджетларына Татарстан Республикасы бюджетыннан субвенцияләрне бүлү әлеге Кодексның 93 нче кушымтасында китерелгән методика буенча башкарыла.»;

1. 93 нче кушымтаны түбәндәге редакциядә бәян итәргә:

«Татарстан Республикасы

Бюджет кодексына

93  нче кушымта

**«Россия Федерациясендә гомуми юрисдикциядәге федераль судларның присяжный утырышчылары турында» 2004 елның 20 августындагы 113-ФЗ номерлы Федераль закон нигезендә Россия Федерациясендә гомуми юрисдикциядәге федераль судларның присяжный утырышчыларына кандидатлар исемлекләрен төзү (үзгәртү) буенча муниципаль берәмлекләрнең башкарма-боеру органнарына тапшырылган дәүләт вәкаләтләрен гамәлгә ашыру өчен муниципаль районнар һәм шәһәр округлары бюджетларына Татарстан Республикасы бюджетыннан субвенцияләрне бүлү методикасы**

1. Муниципаль районнар һәм шәһәр округлары бюджетларына Татарстан Республикасы бюджетыннан субвенцияләрне (алга таба – субвенцияләр) бүлү «Россия Федерациясендә гомуми юрисдикциядәге федераль судларның присяжный утырышчылары турында» 2004 елның 20 августындагы 113-ФЗ номерлы Федераль законның 5 статьясы нигезендә Россия Федерациясендә гомуми юрисдикциядәге федераль судларның присяжный утырышчыларына кандидатлар исемлекләрен төзү (үзгәртү) буенча муниципаль берәмлекләрнең башкарма-боеру органнарына тапшырылган дәүләт вәкаләтләрен (алга таба – дәүләт вәкаләтләре) финанс белән тәэмин итү максатларында гамәлгә ашырыла.

2. Тапшырылган дәүләт вәкаләтләрен гамәлгә ашыру өчен муниципаль районнар һәм шәһәр округлары бюджетларына бирелә торган субвенцияләрнең гомуми күләме (Сsvod) түбәндәге формула буенча билгеләнә:

монда:

– дәүләт вәкаләтләрен гамәлгә ашыру өчен тиешле муниципаль район, шәһәр округы (алга таба – i-муниципаль берәмлеге) бюджетына бирелә торган субвенция күләме;

n – дәүләт вәкаләтләре бирелгән муниципаль берәмлекләр саны.

3. Дәүләт вәкаләтләрен гамәлгә ашыру өчен i-муниципаль берәмлеге бюджетына бирелә торган субвенция күләме (С*i*присяжн.) түбәндәге формула буенча билгеләнә:

,

монда:

– дәүләт вәкаләтләрен гамәлгә ашыру өчен бирелә торган субвенция буенча i-муниципаль берәмлегенең исәпләнгән ихтыяҗы;



– чираттагы финанс елына һәм план чорына Татарстан Республикасы бюджеты турындагы Татарстан Республикасы законында каралган бүленмәгән резервтан Татарстан Республикасы бюджеты акчаларын төп бүлүче тарафыннан i-муниципаль берәмлеге бюджетына әлеге Методика нигезендә бүлеп бирелә торган акчалар;



– i-муниципаль берәмлеге бюджетында узган ел ахырына файдаланылмый калган акчалар.



4. Дәүләт вәкаләтләрен гамәлгә ашыру өчен бирелә торган субвенция буенча i-муниципаль берәмлегенең исәпләнгән ихтыяҗы (С*i*расч.) түбәндәге формула буенча билгеләнә:

С*i*расч. = Р*i*канц.+ Р*i*почт.+ Р*i*сми,

монда:

Р*i*канц. – i-муниципаль берәмлегенең канцелярия чыгымнары күләме;

Р*i*почт. – i-муниципаль берәмлегенең почта чыгымнары күләме;

Р*i*сми – i-муниципаль берәмлегенең Россия Федерациясендә гомуми юрисдикциядәге федераль судларның присяжный утырышчыларына кандидатлар исемлекләрен (алга таба – кандидатлар исемлекләре) массакүләм мәгълүмат чараларында бастырып чыгаруга бәйле чыгымнары күләме.

5. I-муниципаль берәмлегенең канцелярия чыгымнары күләме (Р*i*канц.) түбәндәге формула буенча билгеләнә:

Р*i*канц. = Нканц.× Ч*i* × Ипц,

монда:

Нканц. – бер кандидатка 10 сумнан артыграк булмаган күләмдә билгеләнгән канцелярия чыгымнары өчен финанс чыгымнары нормативы;

Ч*i* – i-муниципаль берәмлегендә суд рәисләре заявкалары буенча кандидатлар исемлекләренә кертелергә тиешле йә i-муниципаль берәмлегендә присяжный утырышчылар булу хокукын югалткан (исемлекләрне үзгәрткән очракта) гражданнарның исәпләнгән саны;

Ипц – чираттагы финанс елына һәм план чорына федераль бюджет турындагы федераль закон нигезендә инфляция дәрәҗәсе исәпкә алынган куллану бәяләре арту индексы.

6. I-муниципаль берәмлегенең почта чыгымнары күләме (Р*i*почт.) түбәндәге формула буенча билгеләнә:

Р*i*почт. = Нпочт.× Ч*i* × Ипц,

монда:

Нпочт. – бер кандидатка 50 сумнан артыграк булмаган күләмдә билгеләнгән почта чыгымнары өчен финанс чыгымнары нормативы.

7. I-муниципаль берәмлегенең кандидатлар исемлекләрен массакүләм мәгълүмат чараларында бастырып чыгаруга бәйле чыгымнары күләме (Р*i*сми) түбәндәге формула буенча билгеләнә:

Р*i*сми = Н*i*сми × К*i*сми,

монда:

Н*i*сми – массакүләм мәгълүмат чараларында кандидатлар исемлекләрен бастыру өчен бер басма табак бәясенең Татарстан Республикасында кабул ителгән уртача дәрәҗәсе;

К*i*сми – i-муниципаль берәмлегендә кандидатлар исемлекләренең басма табаклары саны.

8. Чираттагы финанс елына һәм план чорына Татарстан Республикасы бюджеты турындагы Татарстан Республикасы законы нигезендә дәүләт вәкаләтләрен гамәлгә ашыру өчен субвенцияләрне беренче тапкыр бүлгәндәге расланган дәрәҗәдән тыш субвенцияләргә өстәмә ихтыяҗ барлыкка килгән очракта, Татарстан Республикасы бюджеты акчаларын төп бүлүче тарафыннан бүленмәгән резервтан акчалар бүлеп бирелә.

Резервны бүлү (C*i*резерв) түбәндәге формула буенча башкарыла:

C*i*резерв = С*i*уточн. − С*i*расч.,

монда:

С*i*уточн. – дәүләт вәкаләтләрен гамәлгә ашыру өчен субвенциягә i-муниципаль берәмлеге заявкасы буенча төгәлләштерелгән (Россия Федерациясе Югары Суды каршындагы Суд департаменты эшләгән тәртип нигезендә) ихтыяҗ.

Дәүләт вәкаләтләрен гамәлгә ашыру өчен субвенция, әгәр С*i*уточн. С*i*расч. дән кимрәк булса, i-муниципаль берәмлеге бюджетына заявка нигезендә күчерелә, ә Татарстан Республикасы бюджетында тотылмый калган акчалар суммасы муниципаль районнар һәм шәһәр округлары бюджетлары арасында алга таба яңадан бүлү өчен чираттагы финанс елына һәм план чорына Татарстан Республикасы бюджеты турындагы Татарстан Республикасы законында каралган бүленмәгән резервны арттыруга җибәрелә.

9. Заявкалар саны чираттагы финанс елына һәм план чорына Татарстан Республикасы бюджеты турындагы Татарстан Республикасы законында каралган субвенцияләр суммасыннан артык булган очракта, ассигнованиеләрне бүлү (С*i*присяжн.уточн.) түбәндәге формула буенча башкарыла:

С*i*присяжн.уточн. = Сsvod /Сsvod уточн. × С*i*уточн.,

монда:

Сsvod уточн. – барлык муниципаль районнар һәм шәһәр округлары буенча дәүләт вәкаләтләрен гамәлгә ашыру өчен субвенцияләргә төгәлләштерелгән ихтыяҗ.».

**2 статья**

Әлеге Закон рәсми басылып чыккан көненнән үз көченә керә һәм 2023 елның 1 гыйнварыннан барлыкка килгән хокук мөнәсәбәтләренә кагыла.

Татарстан Республикасы

Рәисе Р.Н. Миңнеханов

Казан, Кремль

2023 ел, 21 июль

№ 62-ТРЗ